Intel ผู้อยู่เบื้องหลังความสำเร็จของคอมพิวเตอร์
9 มีนาคม 2565

Intel ผู้อยู่เบื้องหลังความสำเร็จของคอมพิวเตอร์
CPU (Central Processing Units) ถือว่าเป็นหนึ่งในส่วนประกอบที่สำคัญที่สุดของเครื่องคอมพิวเตอร์ (ทั้งแบบ PC และ Laptop) เพราะว่า CPU เสมือนว่าเป็นสมองกลของเครื่องคอมพิวเตอร์ เพราะว่ามีหน้าที่ในการประมวลผลและควบคุมการทำงานของคอมพิวเตอร์
Intel – เป็นผู้ผลิต CPU (Central Processing Units) ที่ใหญ่ที่สุดในโลก (ในเชิงรายได้และยอดผลิต) โดยบริษัทก่อตั้งเมื่อปี 1968 โดยมีสำนักงานใหญ่อยู่ที่ประเทศสหรัฐอเมริกา โดยรุ่น CPU ที่ได้รับความนิยมมาจากตระกูล Intel (INTC US) ไม่ว่าจะเป็น CORE i3, CORE i5, CORE i7 และ CORE i9 เชื่อว่าคนที่ใข้งานคอมพิวเตอร์คงคุ้นเคยกันเป็นอย่างดี
ณ ปัจจุบัน Intel มีมูลค่าตลาดอยู่ที่ USD 195.74 Billion โดยราคาหุ้นได้ปรับตัวสูงสุดในรอบ 52 สัปดาห์ที่ USD 68.49 และได้ปรับตัวต่ำสุดในรอบ 52 สัปดาห์ที่ USD 43.63 ปัจจุบันมีราคาปิดอยู่ที่ USD 48.07 (As of 4/03/2022) และซื้อขายอยู่ที่ P/E 10.55 เท่า มีอัตราเงินปันผลที่ 3.04%
ประเด็นที่นักลงทุนต้องติดตาม
-Intel ถือว่าเป็นหนึ่งในหุ้นในตลาด Nasdaq ซึ่งการปรับตัวเพิ่มขึ้นหรือว่าลดลงของอัตราผลตอบแทนพันธบัตรสหรัฐอเมริกาจะมีผลต่อราคาหุ้น ซึ่งนักลงทุนต้องติดตามอย่างใกล้ชิด
-การเปิดตัวผลิตภัณฑ์ใหม่ๆ จากทางบริษัท Intel ในปี 2022 เช่น การเปิดตัวชิป Core i9 Gen 12 ตัวใหม่ที่คาดว่าจะมาแรงแซงชิป M1 Max ที่ใช้ใน MacBook Pro ของค่าย Apple (AAPL US) ซึ่งทาง Intel ออกมาประกาศว่า Core i9 Gen12 นี้คาดว่าจะมีประสิทธิภาพสูงกว่าชิปในท้องตลาดทุกตัวรวมถึง M1 Max โดยจะพร้อมนำมาใช้งานในอุปกรณ์คาดว่าจะเป็นช่วงปลายปีเป็นต้นไป ซึ่งหากการออกผลิตภัณฑ์ใหม่ตัวนี้สามารถเขย่าวงการชิปทั่วโลกได้ จะส่งผลต่อรายได้และกำไรของบริษัท รวมถึงเป็นปัจจัยบวกต่อทิศทางราคาในอนาคต
-การแข่งขันที่ดุเดือดจากคู่แข่งในอุตสาหกรรมที่อาจเข้ามาแย่งส่วนแบ่งตลาดในอนาคต อย่างไรก็ตาม Intel ยังคงเป็นอันดับ 1 ในตลาด CPU ที่กินส่วนแบ่งตลาดกว่า 60% แต่ยังคงต้องจับตามองคู่แข่งอย่าง Advanced Micro Devices, Inc. (AMD US) ที่ปัจจุบันมีการเติบโตอย่างต่อเนื่องทั้งรายได้และกำไรเช่นกัน
Investor Tip:
Intel (INTC US) – เป็นผู้ผลิต CPU (Central Processing Units) ที่ใหญ่ที่สุดในโลก (ในเชิงรายได้และยอดผลิต) โดยบริษัทก่อตั้งเมื่อปี 1968 โดยมีสำนักงานใหญ่อยู่ที่ประเทศสหรัฐอเมริกา โดยรุ่น CPU ที่ได้รับความนิยมมาจากตระกูล Intel (INTC US) ไม่ว่าจะเป็น CORE i3, CORE i5, CORE i7 และ CORE i9 จดทะเบียนอยู่ในตลาดหลักทรัพย์ Nasdaq ประเทศสหรัฐอเมริกา โดยมี Ticker Code ในการซื้อขาย “INTC US” มีขั้นต่ำในการซื้อขาย 1 หุ้น (Trade Lot) โดยนักลงทุนต้องแลกเป็นเงินสกุล USD เพื่อทำการซื้อขายหลักทรัพย์
Source: KS Offshore Investment, Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #INTEL
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp